Convention europee del derectos human

Le Convention europee del derectos human, i.e. le convention del Consilio de Europa concernente le protection del derectos human e le libertates fundamental, esseva subsignate le 4 de novembre 1950 in Roma per dignitarios del statos-membros del Consilio de Europa. Pro membrato in le Consilio de Europa il es al presente obligatori ratificar le convention.
Iste convention esseva constituite pro facer le Declaration Universal del Derectos Human del Nationes Unite prescribite per lege. Illo esseva fundamental pro le fundation del Consilio de Europa.

 Contento del convention 

Le Convention Europee statue le sequente derectos human de cata persona. 

Le derecto de cata persona al:
 vita
 libertate personal
 examine de corte e securitate juridic
 protection del vita private e domestic, domo e correspondentia
 derecto de pensamento libere, libertate de conscientia e libertate de religion
 libertate de reunion 
 contracto de matrimonio e fundation de familia
 defensa contra offensas al libertates e derectos

Prohibition de exponer un persona al:
 tortura e tractamento inhuman
 sclavitude o labor fortiate
 judicio a punition sin supporto de lege o punition retroactive 
 discrimination

In plus le convention es complite con dece-tres protocollos additive, i.a. re le pena de morte, derectos material e derecto de proprietate, derecto de inseniamento, e affaires de expulsion. 

In caso de guerra, o altere stato de emergentia que menacia le existentia del stato, le stato ha le derecto de derogation, i.e. le derecto a derogar del deberes del convention con certe restrictiones. 
Iste derecto de derogation esseva demandate per Grecia post le colpo de stato le 21 de april 1967 ma illo non esseva acceptate.

Categoria:Union Europee